Author: Úrad Vlády
Last saved by: .

Predkladacia správa

	Dokument vznikol na základe uznesenia vlády 949/2000 z 22. 11. 2000. Jeho cieľom je zmapovať existujúci stav licencií a povolení v pôsobnosti ústredných orgánov štátnej správy. 
	Zmysel úlohy vyplynul z potreby ztransparentniť spôsob udeľovania licencií a povolení a identifikovať hlavné problémové miesta. Fakt, že oblasť udeľovania licencií je potrebné riešiť sa ukazuje napríklad v prieskumoch verejnej mienky. Podľa diagnostického prieskumu stavu korupcie na Slovensku existujú druhy licencií, pri ktorých respondenti uvádzali, že až v polovici prípadov použili pre ich získanie úplatok, alebo známosti. (Prieskum je zverejnený na adrese www.vlada.gov.sk). Toto zistenie, oddôvodňuje potrebu revízie celého systému udeľovania licencií a povolení. 

	Cieľom analýzy bolo:

1.	Vytvoriť úplný zoznam všetkých licencií, povolení a koncesií.
2.	Priradiť ku každej jednej licencí zodpovedajúci právny predpis na základe ktorého existuje a na základe ktorého sa udeľuje.
3.	Systematizovať zoznam podmienok udelenia.
4.	Identifikovať medzery, ktoré umožňujú subjektívne rozhodovanie.
5.	Zovšeobecniť základé zistenia a načrtnúť spôsoby odstránenia.

	Text vznikol na základe informácii dodaných poskytovateľmi licencií a povolení. Každá informácia bola porovnávaná s takou ideálnou štruktúrou licencie a povolenia, ktoré minimalizujú možnosti subjektívneho rozhodovania. Každá licencia a povolenie preto mali obsahovať:
 
1.	Názov právneho predpisu na základe ktorého existuje licencia a povolenie.
2.	Rozhodovaciú činnosť, čiže predmet rozhodovania.
3.	Ustanovenie zákona podľa ktorého sa vykonáva rozhodovací proces.
4.	Orgán, ktorý vykonáva rozhodovaciu činnosť.
5.	Podmienky pre rozhodovaciu činnosť. V rámci podmienok by malo byť zrejmé čo musí žiadateľ splniť, aby získal povolenie, či licenciu.

V prípade ak podklady zaslané poskytovateľmi licencie nezodpovedali tejto štruktúre, tak sa pristúpilo k dodatočnej kompletizácii. Pokiaľ ani vo výslednom texte nezodpovedá štruktúra plne ideálnemu predpokladu, tak to znamená, že sa zviditeľnilo miesto možného vzniku korupcie. (Analýza sa nesnažila o hodnotenie dôvodu prečo je tomu tak, ale len mapovala situáciu. Licencie a povolenia sú veľmi špecifické a mnohé pomerne komplikované. Je preto oddôvodnený predpoklad, že budú existovať licencie s nejasnosťami v podmienkach udelenia.  Preto je materiál len informatívny a nestanovuje úlohy pre poskytovateľov licencií.)
Dokument je členený na tri hlavné časti. V prvej časti sa nachádza výsledný zoznam licencií a povolení udeľovaných v pôsobnosti ústredných orgánov štátnej správy. Ďaľšej časti sa v tabuľkovej forme nachádza pôvodný zoznam poskytnutý ústrednými orgánmi štátnej správy. Vo výslednej časti sa formulujú základné zistenia.   
Analýza sa predkladá pre informáciu vlády. Na základe analýzy vyplynula pre podpredsedu vlády pre ekonomiku úloha pripaviť pre rokovanie vlády dokument Základné princípy udeľovania licencií a povolení v pôsobnosti ústredných orgánov štátnej správy.